Кашин Виталий Александрович

Кашин Виталий Александрович (08.03.1946—03.01.2010) — Азия хотугулуу-илинин таас үйэтин чинчийбит учуонай, устуоруйа билимин хандьыдаата.

 Олоҕун олуктара 
 1946 сыллаахха кулун тутар 8 күнүгэр Донецкай уобалас Старо-Млиновка сэлиэнньэтигэр төрөөбүтэ.
 1949 с. — төрөппүттэрин кытта Дьокуускайга көһөллөр.
 1964 с. — Дьокуускай 9 №-дээх оскуолатын бүтэрээт, ССРС НА Дьокуускайдааҕы филиалын ИКФИиА (билигин Дьокуускайдааҕы билим Киинэ) тэрилтэтигэр техник-наблюдатель үлэтигэр киирэр.
 1965 с. — тыл, литература уонна история Институтыгар история салаатыгар, археолог идэтин баһылыыр санааттан, үлэлиир.
 1966—1972 сс. — Саха государственнай университетыгар историко-филологическай факультет историяҕа салаатын кэтэхтэн үөрэнэн бүтэрэр.
 1972 сылтан — Сэбиэскэй Аармыйа кэккэтигэр сулууспа кэнниттэн, тыл, литература уонна история Институтыгар археология лабораториятыгар үлэтин салҕыыр, Өлүөнэтээҕи археология экспедициятын бөлөхтөрүн уонна этэрээттэрин салайар.
 1979—1982 сс. — Новосибирскай куоракка ИИФФ аспирантуратыгар үөрэнэр.
 1991—2007 сс. — археология салаатын сэбиэдиссэйэ; аҕыйах ахсааннаах хотугу омуктар кыһалҕаларын үөрэтэр Институт историяҕа, археологияҕа уонна этнографияҕа салаатын старшай научнай үлэһитэ.
 1991 с. — устуоруйа билимин хандьыдаатыгар «Палеолит Северо-Восточной Азии (история и итоги исследований 1940—1980 гг.)» тиэмэҕэ, Р. Василевскай салайыытынан, суруйбут диссертациятын ситиһиилээхтик көмүскээбитэ.
 2008 с. — гуманитарнай чинчийии уонна аҕыйах ахсааннаах хотугу омуктар кыһалҕаларын үөрэтэр Институт археологияҕа уонна Россия Хотугулуу-Илин омуктарын этническай культураларын салаатыгар старшай научнай үлэһит.
 2010 сыллаахха тохсунньу 3 күнүгэр өлбүтэ.

 Сигэлэр 
 Биобиблиографический справочник 

Категория:Дьон алпаабытынан
Категория:1946 сыллаахха төрөөбүттэр
Категория:Кулун тутар 8 күнүгэр төрөөбүттэр
Категория:2010 сыллаахха өлбүттэр
Категория:Тохсунньу 3 күнүгэр өлбүттэр
Категория:Археология
Категория:Чинчийээччилэр